Pétition au gouverneur de Coelé - Syrie pour qu’il empêche l’usurpation d’une propriété en litige
Material: papyrus
Place: Antiochia (Syria Coele)
Categories: Eingabe
Archodes u.a. an den Präfekten von Mesopotamien und von Koile - Syrien Iulius Priscus
ἐπὶ ὑπά Αὐτοκρά Καίσαρος Μάρκου Ἰουλίου Φιλίππου Σεβ καὶ Μεσσίου Τιττιανοῦ πρὸ πέντε  καλ Σεπτεμβρ ἔτους τρίτου ? ς μηνὸς Λῴου ηκ ἐν Ἀντιοχ κολ μητροπόλει ἐν
ταῖς Ἁδριαναῖς Θερμε͂ς.
Ἰουλίῳ Πρείσκῳ τῷ διασημοτάτῳ ἐπάρχῳ Μεσοποταμίας διέποντι τὴν ὑπατείαν παρὰ Ἀρχώδου
Φαλλαιου καὶ Φιλώτα Νισραιαβου καὶ Ουορωδου Συμισβαραχου καὶ Αβεδσαυτα Αβεδιαρδα ὄντων ἀπὸ κώμης Βηφ
φούρης κυριακῆς τῆς περὶ Ἀππάδαναν.  ἔχοντες, κύριε, ἀμφισβήτησιν μεταξὺ τῶν συν
κωμητῶν ἡμῶν περὶ χώρας καὶ ἑτέρων, ἀνήλθομεν ἐνταῦθα δικαιολογήσασθαι παρὰ τῇ σῇ χρηστό
τητι καὶ σχολάσαντες τῷ σῷ δικαστηρίῳ μῆνας ὀκτὼ  προσήχθη τὸ πρᾶγμα, καθὰ διαμνημονεύ
ει σου τὸ μέγεθος, τῇ πρὸ ἐννέα  καλ Σεπτεμβρ τῶν πρόσφατον διελθουσῶν καὶ σὺ ὁ εὐεργέ
της ἀκούσας μέρους τοῦ πράγματος ἐκέλευσας ὥστε ἐπὰν εὐτυχῶς ἐν τοῖς τόποις ἔσῃ ὅρον δοῦ
ναι.  ἐπεὶ οὖν  ἕως τῆς δεῦρο τὸ πρᾶγμα κρίσιν οὐκ ἔλαβεν, ἐπιχειροῦσιν δὲ οἱ συνκω
μῆται ἐκβάλλειν ἡμᾶς τῆς χώρας ἐν ᾗ τυνχάνομεν καὶ βιάζεσθαι πρὸ δίκης, κελεύουσιν
δὲ αἱ θεῖαι διατάξεις, ἃς γε πρὸ πάντων γνωρίζων προσκυνεῖς, τοὺς καταλαμβομένους ἐν τῇ
νομῇ μέχρι δίκης ἐκείνους ἐν αὐτῇ εἶναι, διὰ τοῦτο κατεφύγομεν ἐπὶ σὲ καὶ δεόμε
θά σου κελεῦσαι διʼ ὑπογραφῆς σου Κλαυδίῳ Ἀρίτωνι τῷ κρατίστῳ ἐπιτρόπῳ τῷ ἐν Ἀππα
δάνᾳ, ὑφʼ ὃν ἡ διοίκησίς ἐστιν, ἐν ἀκεραίῳ πάντα τηρηθῆναι καὶ βίαν κωλυθῆναι μέχρι
τῆς σῆς εἰς τοὺς τόπους ἐσομ[έ]νης σου εὐτυχῶς ἐπιδημίας ὅπως, τούτου ἐπιτυχόν
τες, ἕξωμέν σου τῇ τύχῃ διὰ παντὸς εὐχαριστεῖν. Αὐρ Ἀρχώδης Φαλλαιου ἐπέδωκα
καὶ εἰς τὸν τῶν ἑτέρων λόγον.
ὑπογραφὴ Ἰουλίου Πρείσκου τοῦ διασημο ἐπάρχου Με διέποντος
τὴν ὑπατείαν·  ὁ Ἀρίστων ὁ κράτιστος τὴν ἀξίωσίν
σου δοκιμάσει.
Legi σθ
λβ Ἀρχώδ[ου] Φαλλαιου καὶ Φιλώ[τα]
Νισραιαβου